text: Voldsom fabriksbrand i Hatting
  28 februar 2011 kl. 14.41
  Ved 15-tiden udbrød en voldsom brand hos firmaet Global Beds i Hatting. Politiet undersøger, om røgen fra branden kan være farlig, men umiddelbart driver den væk fra beboede områder.
  Opdateret: Brandvæsnet og politiet har styr på branden lige nu. Branden er formentlig opstået i en madras.
  De fleste af virksomhedens bygninger er nedbrændte. 
  Det er ikke første gang, at en madrasvirksomhed i Horsens-området har været hærget af brand. 
  Ved en voldsom brand for godt et år siden i Horsens blev store områder evakueret. 
  Branden opstod i den sydlige del af Horsens i et industrikvarter hos virksomheden Scandi Sleep. Røgen fra branden var så giftig, at politiet i flere timer spærrede hovedfærdselsårerne omkring fabrikken. Virksomheder blev evakueret, og folk skulle blive inden døre.
  